open-index/open-wikipedia-markdown huggingface dataset:
דייוויד ברטון

**דייוויד ברטון** (באנגלית: **David Barton**; 14 בדצמבר 1783 – 28 בספטמבר 1837) היה אחד מהסנאטורים הראשונים מטעם מיזורי, וכיהן בין השנים 1821 ל-1831.

## ביוגרפיה
ברטון נולד ב-14 בדצמבר 1783 ליד גרינוויל שבטנסי, אז חלק מקרוליינה הצפונית. ב-1809 עבר לסנט לואיס שבטריטוריית לואיזיאנה. בשנת 1812 הצטרף ליחידת הריינג'רים הרכובים של ניית'ן בון. שירותים נוספים שלו במסגרת יחידות הריינג'רים סייעו להפוך את ברטון לדמות פופולרית באזור.
[ימין|ממוזער| סמן זיכרון על פרנסיס קוואדרנגל ב[אוניברסיטת מיזורי]]
הוא הפך לדמות פוליטית מרכזית במיזורי בראשית דרכה, וכיהן כתובע הכללי של המדינה, נשיא ועידת החוקה של מיזורי, יושב ראש בית הנבחרים הטריטוריאלי של מיזורי, ואחד משני הסנאטורים הראשונים שלה בארצות הברית. מחוז ברטון שבמיזורי נקרא על שמו.

הוא היה אחיו של ג'ושוע ברטון, מזכיר המדינה הראשון של מיזורי. דייוויד התנגד למינוי מחדש של ויליאם רקטור לתפקיד המודד הכללי של מיזורי, אילינוי וארקנסו, וטען שרקטור השתמש בקרוביו לבדיקת עמדות ושילם להם יותר מדי בזמן שרקטור סקר את רכישת לואיזיאנה. ג'ושוע פרסם את ההאשמות ב-*St. Louis Republican* בחתימתו של "פילו". אחיו של רקטור, תומאס רקטור, אתגר את ג'ושוע לדו-קרב ב-1823 באי הדמים (נהר מיסיסיפי) והרג את ג'ושוע. הנשיא ג'יימס מונרו לא מינה מחדש את רקטור.

ברטון החליף מפלגה שלוש פעמים בחייו הפוליטיים. הוא נבחר לראשונה כחבר המפלגה הדמוקרטית-רפובליקנית. ב-1825 עבר לדמוקרטים של אדמס לבחירתו מחדש. כאשר התמודד שוב לסנאט ב-1830 עבר להיות מועמד המפלגה הלאומית הרפובליקנית. בסנאט כיהן כיו"ר הוועדה לאדמות ציבוריות. בשנים 1834–1835 כיהן כחבר הסנאט של מיזורי. ברטון מת ב-28 בספטמבר 1837 בבונוויל, מיזורי.

## קישורים חיצוניים

* 
* 

קטגוריה:אמריקאים ילידי טנסי
קטגוריה:אמריקאים ממוצא אירי
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הדמוקרטית-רפובליקנית
קטגוריה:סנאטורים חברי המפלגה הלאומית הרפובליקנית
קטגוריה:אמריקאים שנולדו ב-1783
קטגוריה:אמריקאים שנפטרו ב-1837
מנסורי (לבנון)

**מַנְסוּרִי** (בערבית: **المنصوري**, בתעתיק מדויק: **אלמנצורי**) הוא כפר שיעי לבנוני בנפת צור שבמחוז דרום לבנון.

## מיקום וגאוגרפיה
הכפר מנסורי שוכן בגובה כ-120 מטרים מעל פני הים, כ-13.5 קילומטרים דרומית לעיר צור, כ-1.2 קילומטרים מזרחית לחוף הים, וכ-5 קילומטרים צפונית-מערבית למג'דל זון.

## אטימולוגיה
הכפר נקרא על שם אדם קדוש שקבור בו, ולו מקאם בבית הקברות הישן. האיש, אבראהים בן אַ֫דְהַם אל-מנצור (בערבית: إبراهيم بن أدهم المنصور), היה אחת הדמויות החשובות בזרם השיעי בשל קרבתו לאימאם ג'עפר א-צאדק. הוא נדד באזור לבנון ולבסוף התיישב בעיר צור. בשנת 788 לספירה, כשהלך לעולמו, גופתו הועברה לאתר קבורה במקום שבו נמצא כיום הכפר.

## היסטוריה
ברישומי השלטון העות'מאני משנת 1596, המקום מופיע ככפר בשם מנסורה, בנפת תבנין שבמחוז (ליווא) צפת. היו בו 33 משקי בית, כולם מוסלמים והם שילמו מיסים על תוצרתם החקלאית ועל הכנסות מזדמנות.

בשנת 1875 כתב ויקטור גרן שיש במקום "תריסר בתים שנבנו מחומרים עתיקים, מסותתים באופן די קבוע. מקאם המוקדש ל'נבי מנצור'. בורות מים שנחצבו בסלע וכמה סרקופגים שבורים מוכיחים גם שהכפר הזה, המאוכלס כעת על ידי כמה משפחות עניות של מתואלים, יושב על מקומו של כפר [קדום] גדול בהרבה".

משלחת של הקרן לחקר ארץ ישראל שהגיעה ב-1881 תיארה את היישוב כך: "כפר בנוי אבן, במישור, מוקף זיתים, תאנים ואדמה חקלאית. מיושב על ידי כ-50 מוסלמים. מים מבורות וממעיינות ליד החוף". הם ציינו שהיו כמה קברים חצובים ליד הכפר.

ב-13 באפריל 1996, במהלך מבצע ענבי זעם, תקף מסוק של צה"ל אמבולנס במנסורי והרג שתי נשים וארבעה ילדים. כתבים שהיו במקום צילמו את האירוע. צה"ל טען שהאמבולנס שימש לוחמי חזבאללה, אך חיילי האו"ם שהגיעו מיד לאחר מכן לא מצאו נשק או ציוד צבאי במכונית, וחקירה של אמנסטי אינטרנשיונל לא מצאה קשר בין אף אחד מהנוסעים ברכב לבין חזבאללה. גם אמנסטי וגם בצלם כינו את האירוע פשע מלחמה.

בתמרון הקרקעי בלבנון במהלך מלחמת חרבות ברזל צה"ל כבש את הכפר.

## שמורת צבים
ממוזער|מונא ח'ליל וחביבה פיאד עם מתנדבים, לאחר שחרור צבי ים שבקעו בהשגחתן (2019)
בתחילת שנת 2000 עברה פעילת הסביבה  ממקום מגוריה בהולנד למנסורי, לאחר שירשה את חוות החוף של משפחתה המשתרעת מכביש א-נאקורה–צור ועד חוף הים. היא החליטה להגן על שטחי הקינון של צבי ים בסכנת הכחדה באמצעות תיירות אקולוגית, ולשם כך פתחה עם חברתה חבּיבָּה פיאד (Habiba Fayed) צימרים בשם "פרויקט הבית הכתום", וכך מימנו את פעילותן.

במשך שלוש שנים הן הוכשרו על ידי מדענים מהאגודה הים-תיכונית הלאומית באתונה להצלת צבי הים  כדי להקים תוכנית ניטור, איסוף נתונים והגנה על קיני הצבים. אחת המשימות המרכזיות של ח'ליל ופאיד, יחד עם אורחיהן והמתנדבים הייתה לשמור על ניקיון החוף, אך הבעיה העיקרית הייתה הדייגים המקומיים שהשתמשו בשיטות הרסניות כמו רשתות ארוכות ודיג באמצעות חומרי נפץ. מונא ח'ליל ניסתה לחנך והסביר, אך מנגד הדייגים המקומיים ירו עליה וניסו לשרוף את ביתה. עם זאת, לאחר כמה שנים, ח'ליל הצליחה לגרום להפסקת הדיג בשיטות מזיקות כאלה.

## קישורים חיצוניים

## הערות שוליים

קטגוריה:מחוז דרום לבנון: יישובים
ג'יימס גרין

**ג'יימס סטיבן גרין** (באנגלית: **James Stephen Green**; 28 בפברואר 1817 – 19 בינואר 1870) היה פוליטיקאי אמריקאי, איש המפלגה הדמוקרטית, אשר כיהן כחבר בית הנבחרים של ארצות הברית וכחבר הסנאט של ארצות הברית מטעם מיזורי.

## ביוגרפיה
### ראשית חייו והשכלה
גרין נולד ב-28 בפברואר 1817 ליד רקטורטאון במחוז פאקווייר, וירג'יניה, הוא למד בבתי הספר הציבוריים ועבר תחילה לאלבמה, ובסביבות 1838 עבר למיזורי. הוא למד משפטים, התקבל ללשכת עורכי הדין ב-1840, והחל לעסוק בכך במונטיצלו, מיזורי, ולאחר מכן בקנטון, מיזורי, במרחק קצר משם.

### משפחתו
אחיו, מרטין א. גרין, מונה לבריגדיר גנרל של צבא הקונפדרציה במהלך מלחמת האזרחים האמריקנית.

### קריירה פוליטית
ב-1845 מונה גרין כציר לוועידה החוקתית של המדינה ולאחר מכן נבחר כדמוקרטי לבית הנבחרים של ארצות הברית למושבי הקונגרסים ה-30 וה-31, וכיהן מ-4 במרץ 1847 עד 3 במרץ 1851. הוא לא הועמד לבחירה מחדש ב-1850, ולאחר מכן כיהן כשגריר בגרנדה החדשה בשנים 1853–1854.

הוא מונה לשגריר תושב ביוני 1854, אך לא הציג את אמנתו. הוא נבחר לקונגרס ה-35, אך לא תפס את מושבו, לאחר שנבחר כחבר הסנאט של ארצות הברית כדי למלא מושב שהתפנה במהלך הקדנציה שתחילתה ב-4 במרץ 1855, וכיהן שם מ-12 בינואר 1857 עד 3 במרץ 1861. במהלך כהונתו בסנאט, כיהן כיושב ראש הוועדה לטריטוריות במהלך הקונגרסים ה-35 וה-36.

### מותו
גרין מת בסנט לואיס שבמיזורי ב-19 בינואר 1870, ונקבר בבית הקברות פורסט גרוב בקנטון. קהילת גרינסבורג, מיזורי נקראה על שמו.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1817
קטגוריה:אמריקאים שנפטרו ב-1870
QAS

ממוזער|270px|שמאל|רכב סיוע לנוסעים עם מוגבלויות ניידות של החברה, בנמל התעופה בן-גוריון
**חברת קיו. איי. אס. (QAS - Quality Airport Services)** היא חברה ישראלית העוסקת במתן שירותי קרקע לחברות תעופה הפועלות בישראל. השירותים מסופקים למגוון חברות התעופה והטיסות - טיסות נוסעים (סדיר ושכר, הטיסות הארוכות וטיסות החסך), טיסות מטען, טיסות / מטוסים פרטיים, טיסות צבאיות, טיסות דיפלומטיות.

שירותים אלו כוללים:
* שרות לנוסעים: רישום לטיסה וכירטוס, בידוק נוסעים וכבודה (וגם איתור כבודה, אבדות ומציאות), סיוע לנוסעים עם מוגבלויות ושירות נוסעים מלווים, שירות אח"מים.
* שרות למטוסים: שירותי פיקוח ברחבת המטוסים, תכנון ובקרת עמסת המטוס, שרותי מבצעים ותנועה, תמיכה וסיוע בציוד קרקע ברחבה ותיאום מול ספקים ורשויות.

נכון ל-2023 חברת QAS היא החברה הגדולה מתוך שלוש החברות הנותנות שירותי קרקע בנמל התעופה בן-גוריון.

החברה הוקמה בשנת 1996 על ידי חברת סוויספורט העולמית (50%) וחברת כנפיים אחזקות הישראלית (50%).

משנת 2004, לחברת QAS, שותפות בחלקים שווים עם מלונות דן להפעלת 6 טרקליני נוסעים ואח"מים בנתב"ג (טרקלינים בזרועות B ו-C, טרקלין הפרימיום בזרוע E, טרקלין סופר פרימיום ארבל, טרקלין דן+).

## ראו גם
* שירותי קרקע למטוס נוסעים

## קישורים חיצוניים
* 
* הסכם קיבוצי בחברת שירותי הקרקע לנמלי תעופה QAS, 19 במאי 2022, באתר port2port
* בגלל המלחמה: צניחה בהכנסות והפסדים לחברת שירותי הקרקע, 7 באפריל 2024, באתר passportnews

קטגוריה:חברות שירותי תעופה
קטגוריה:חברות ישראליות
קטגוריה:ישראל: תעופה
בית הכנסת צ'נמנגלם

**בית הכנסת צ'נמנגלם** הוא בית כנסת שהיה שייך לקהילה היהודית האורתודוקסית בצ'נמנגלם , כפר במחוז ארנאקולאם  במדינת החוף קרלה, הודו. בית הכנסת הושלם בשנת 1420 לספירה, ננטש בשנות ה-50 של המאה ה-20, והוסב מאז למוזיאון יהודי.

## היסטוריה
קהילת בית הכנסת, שהוקמה בשנת 1100 לספירה, היא אחת מהקהילות היהודיות המוקדמות ביותר הידועות שנוסדו על ידי יהודי קוצ'ין. מבנה בית הכנסת עצמו נבנה בשנת 1420 ועבר שיפוץ משמעותי בשנת 1614, מה שהופך אותו לבית הכנסת העתיק ביותר בחבר העמים הבריטי. מצבה שנמצאה בקודונגלולור ונשמרה בבית הכנסת מוצגת כיום בחצר הקדמית, עם כיתוב של "שרה בת ישראל" משנת 1269, שהיא הכתובת היהודית העתיקה ביותר שנמצאה בהודו.

לאחר שרוב חברי הקהילה עלו לישראל בשנות ה-50, הפך בית הכנסת לבלתי פעיל במשך עשורים רבים. כיום משמש המבנה כמוזיאון המתעד את אורח החיים היהודי עבור "פרויקט מוזיריס", פרויקט שימור של ממשלת קראלה. בית הכנסת פתוח למבקרים בשעות 9:30 עד 17:00 בימי חול.

### מצבתה של שרה בת ישראל
שמאל|ממוזער|מצבת שרה בת ישראל
מצבה שנמצאה בקודונגלולור נשמרה בבית הכנסת וכיום מוצגת בחצר הקדמית. המצבה, עם כיתוב "שרה בת ישראל", היא הכתובת היהודית הקדומה ביותר שנמצאה בהודו, והיא מתוארכת לנובמבר 1269.

## גלריה

קובץ:Synagogue_(15712816629).jpg|פנים בית הכנסת צ'נמנגלם
קובץ:Chendamangalam_Jewish_Synagogue_at_Chendamangalam,_North_Paravur,_Ernakulam,_Kerala.jpg|מבט חיצוני על בית הכנסת צ'נמנגלם
קובץ:Chandeliers_at_Chendamangalam_synagogue.jpg|נברשות בבית הכנסת צ'נמנגלם
קובץ:Bema_at_Chendamangalam_synagogue1.jpg|בימת בית הכנסת צ'נמנגלם
קובץ:Jewish_Synagogue_Kottayil_Kovilakam_North_Pravaoor_DSC_1917.jpg|מבנה בית הכנסת
קובץ:Jewish_Synagogue_Kottayil_Kovilakam_North_Pravaoor_DSC_1920.jpg|דלתות הכניסה של בית הכנסת
קובץ:Jewish_Grave_in_cemetery_Kottayil_Kovilakam_North_Pravaoor_DSC_1940.jpg|מצבה בבית הקברות היהודי הסמוך
קובץ:Jewish_Synagogue_Kottayil_Kovilakam_North_Pravaoor_DSC_1894.jpg|פנים בית הכנסת
קובץ:Jewish_Synagogue_Kottayil_Kovilakam_North_Pravaoor_DSC_1903.jpg|חלק מהעיטורים הפנימיים בבית הכנסת
קובץ:Jewish_Synagogue_Kottayil_Kovilakam_North_Pravaoor_DSC_1898.jpg|חזית בית הכנסת
קובץ:Jewish_Grave_in_cemetery_Kottayil_Kovilakam_North_Pravaoor_DSC_1937.jpg|מצבות בבית הקברות היהודי


## קישורים חיצוניים

## הערות שוליים

צ'נמנגלם
קסנופון וילפלי

**קסנופון פירס וילפלי** (באנגלית: **Xenophon Pierce Wilfley**; 18 במרץ 1871 – 4 במאי 1931) היה פוליטיקאי חבר המפלגה הדמוקרטית שייצג את מדינת מיזורי בסנאט של ארצות הברית במשך חמישה חודשים בלבד ב-1918.

## ביוגרפיה
### ראשית חייו
וילפלי נולד ב-18 במרץ 1871 ליד מקסיקו שבמיזורי, והיה בנו של ג'יימס פרנקלין וילפלי. בצעירותו למד בבתי ספר כפריים מקומיים. בשנת 1891 השלים את לימודיו ב-Clarksburg College, וב-1894 סיים את Central Methodist College בפאייט שבמיזורי. לאחר מכן לימד שנה אחת במכללה, ושלוש שנים נוספות בבית הספר התיכון סדאליה (Sedalia High School).

בשנת 1899 סיים את לימודיו בפקולטה למשפטים של אוניברסיטת וושינגטון והחל לעסוק בעריכת דין בסנט לואיס יחד עם אחיו, לביוס ר. וילפלי. בין השנים 1917–1918 כיהן כיו"ר ועדת הבחירות העירונית של סנט לואיס.

### חבר הסנאט של ארצות הברית (1918)
בשנת 1918 מונה וילפלי כחבר הסנאט של ארצות הברית על ידי מושל מיזורי, פרדריק גרדנר, כדי להשלים את כהונתו של הסנאטור ויליאם ג'ואל סטון, שנפטר ב-14 באפריל אותה שנה. הוא כיהן בתפקיד מ-30 באפריל ועד 5 בנובמבר, ושימש כיו"ר ועדת התערוכות התעשייתיות.

וילפלי ניסה להתמודד על מועמדות המפלגה הדמוקרטית לסנאט אך הפסיד לג'וזף פולק, שגם הוא הפסיד לאחר מכן בבחירות הכלליות לרפובליקני סלדן ספנסר.

### אחרית חייו ומותו
לאחר סיום כהונתו בסנאט חזר וילפלי לסנט לואיס ועסק מחדש בעריכת דין. בשנת 1925 נבחר לנשיא לשכת עורכי הדין של מיזורי. הוא נפטר בסנט לואיס ב-4 במאי 1931 בגיל 60, ונקבר בבית הקברות Oak Grove.

## חיים אישיים ומשפחתו
אחיו, לביוס ר. וילפלי, היה התובע הכללי של הפיליפינים בין 1901–1906 ושופט בבית המשפט של ארצות הברית לענייני סין בין 1906–1908.

בשנת 1908 נישא קסנופון וילפלי לרוזמונד גאת'רי, אף היא מהעיר מקסיקו שבמיזורי. הוא השתייך לכנסייה המתודיסטית הדרומית והיה חבר בלשכת הבונים החופשיים.

## קישורים חיצוניים

* 
* 

קטגוריה:אמריקאים ילידי מיזורי
קטגוריה:בוגרי בית הספר למשפטים באוניברסיטת וושינגטון בסנט לואיס
קטגוריה:עורכי דין אמריקאים במאה ה-20
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1871
קטגוריה:אמריקאים שנפטרו ב-1931
אלכסנדר באקנר

**אלכסנדר באקנר** (באנגלית: **Alexander Buckner**; 8 במרץ 1785 – 6 ביוני 1833) היה חבר הסנאט של ארצות הברית מטעם מיזורי.

## ביוגרפיה
באקנר נולד ב-8 במרץ 1785 במחוז ג'פרסון, מחוז קנטקי, וירג'יניה. הוא למד משפטים וב-1812 עבר לצ'ארלסטאון, טריטוריית אינדיאנה. ב-1818 עבר לטריטוריית מיזורי והתיישב ליד ג'קסון. הוא עסק בעריכת דין וכן בחקלאות. הוא מונה על ידי המושל הטריטוריאלי כתובע המחוזי של מחוז קייפ ז'יררדו, וב-1820 כיהן כנשיא הוועידה החוקתית של המדינה. בין השנים 1822–1826 כיהן כחבר הסנאט של מיזורי ולאחר מכן נבחר כחבר הסנאט של ארצות הברית, וכיהן מ-4 במרץ 1831 עד מותו ב-6 ביוני 1833 בעקבות מגפת כולרה במחוז קייפ ז'יררדו. הוא נקבר בחווה שלו במחוז קייפ ז'יררדו, וב-1897 נקבר מחדש הייתה בבית הקברות העירוני, קייפ ז'יררדו.

## קישורים חיצוניים
*
* 

קטגוריה:אמריקאים ילידי וירג'יניה
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית ממיזורי
קטגוריה:אמריקאים שנולדו ב-1785
קטגוריה:אמריקאים שנפטרו ב-1833
קיקי הוקאנסון

190px|ממוזער|הוקאנסון על שער מגזין "Tempo" משנת 1951
**קרסטין מרגרטה "קיקי" הוקאנסון** (באנגלית: **Kiki Håkansson**; ) הייתה דוגמנית שוודית ומלכת יופי, שהייתה הזוכה הראשונה בתחרות מיס עולם.

## ביוגרפיה
### מיס עולם 1951
במקור כונתה התחרות פסטיבל ביקיני, והחלה כפרסומת לתלבושות ים בפסטיבל בריטניה. הוקאנסון, שהייתה דוגמנית אופנה ותצלומים, הוכתרה כמיס שוודיה בשנת 1951 וזכתה בתחרות שנערכה בלונדון.

הוקאנסון הוכתרה בזמן שלבשה ביקיני, מה שעורר באותה עת ביקורת מצד האפיפיור ומספר מדינות איימו שלא לשלוח נציגות.

לאחר התחרות, סירבה להצעות לעבוד כשחקנית קולנוע באיטליה ולחוזה דוגמנות שהוצע לה בארצות הברית, והמשיכה בקריירת הדוגמנות כשעבדה עבור ה-*Comité français de l'élégance* באירופה. היא למדה תפירה בצרפת, ושפטה בכמה תחרויות יופי.

## חיים אישיים
הוקאנסון נישאה לדאלאס אנדרסון, פסל אמריקאי, שאותו פגשה כשלמד באירופה; לאחר תשע שנים בקופנהגן, הם עברו לארצות הברית, שם הוקאנסון פרשה מדוגמנות, ואנדרסון הפך לחבר סגל באוניברסיטת בריגהם יאנג ביוטה.

לה ולבעלה נולדו שלושה ילדים. היא נפטרה בקליפורניה ב-4 בנובמבר 2024, בגיל 95.

## קישורים חיצוניים

## הערות שוליים

קטגוריה:סטוקהולם: אישים
קטגוריה:דוגמניות שוודיות
קטגוריה:זוכות בתחרות מיס עולם
קטגוריה:מהגרות משוודיה לארצות הברית
קטגוריה:ילידות 1929
קטגוריה:שוודים שנולדו ב-1929
קטגוריה:נפטרות ב-2024
קטגוריה:שוודים שנפטרו ב-2024
ג'ון ריצ'רד בארט

**ג'ון ריצ'רד בארט** (באנגלית: **John Richard Barret**; 21 באוגוסט 1825 – 2 בנובמבר 1903) היה בעל עבדים חבר בית הנבחרים של ארצות הברית ממיזורי.

## ביוגרפיה
בארט נולד ב-21 באוגוסט 1825 בגרינסבורג, קנטקי, למד בבתי הספר הציבוריים ולאחר מכן למד בסנטר קולג' בדנוויל, קנטקי. הוא עבר לסנט לואיס, מיזורי ב-1839 וסיים את לימודי המשפטים באוניברסיטת סנט לואיס ב-1843. לאחר מכן למד משפטים ולאחר מכן עסק בעריכת דין.

בארט נבחר לבית הנבחרים של המדינה בשנת 1852 וכיהן ארבע קדנציות. הוא הפך מזוהה עם החברה החקלאית של סנט לואיס וארגן את התערוכות שלה. לאחר שהביס את פרנסיס פ. בלייר הבן המכהן ב-1858, הוא הושבע כחבר דמוקרטי נבחר בקונגרס ה-36, אך בלייר ערער על הבחירות. הוא כיהן מ-4 במרץ 1859 עד 8 ביוני 1860, כאשר הקונגרס הכריז שהוא אינו זכאי למושב בטענה שהיו אי סדרים בבחירות (כגון שופטים שלא נשבעו, בוחרים לא כשירים, פתקי הצבעה עבור בלייר שהיו צריכים להיספר אבל לא נספרו וקושי להסביר עלייה במספר המצביעים בכמה אזורים) והכריז על בלייר כזוכה בבחירות. בלייר התפטר 17 ימים לאחר מכן כדי לקבוע בחירות מיוחדות.

בבחירות מיוחדות נגד בלייר, בארט נשלח לאחר מכן שוב לאותו קונגרס כדי למלא את המקום שהתפנה עקב התפטרותו של בלייר ב-25 ביוני. לאחר מכן כיהן בארט מ-3 בדצמבר 1860 עד 4 במרץ 1861. בלייר התמודד מולו בהצלחה בבחירות הכלליות בשנת 1860 על מושב בקונגרס ה-37. בארט עבר לעיר ניו יורק ועסק בעיסוקים רבים, בסופו של דבר מת שם ב-2 בנובמבר 1903. הוא נקבר בבית הקברות קייב היל בלואיוויל, קנטקי.

## קישורים חיצוניים
* 
* 

קטגוריה:אמריקאים ילידי קנטקי
קטגוריה:בוגרי אוניברסיטת סנט לואיס
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1825
קטגוריה:אמריקאים שנפטרו ב-1903
אסיר מלידה

**אסיר מלידה** (אנגלית: A Prisoner of Birth) הוא רומן מסתורין מאת הסופר האנגלי ג'פרי ארצ'ר, שפורסם לראשונה ב-6 במרץ 2008 בהוצאת מקמילן . ספר זה שאב השראה מן הרומן "הרוזן ממונטה כריסטו" של דיומא משנת 1844 ואפשר לראות בו מעין שחזור עכשווי שלו. פרסום הרומן החזיר את ארצ'ר למקום הראשון ברשימת רבי המכר הבדיוניים לראשונה מזה עשור. בעברית פורסם הספר בהוצאת מודן (2008).

## תקציר העלילה
לאחר שדני קרטרייט הציע נישואין לחברתו מימי ילדותו, בת' וילסון, הוא לוקח אותה ואת אחיה, ברני, לחגוג בפאב סמוך. בתוך הפאב הם נתקלים בארבעה אנשים המתגרים בהם בגסות (לאחר ששתו לא מעט אלכוהול). דני, בת' וברני מנסים לעזוב את הפאב בלי להסתבך בעימות, אך ספנסר קרייג, אחד מארבעת האנשים המתגרים, יוצא בעקבותיהם מן הפאב יחד עם חבריו.

קטטה פורצת, ובמהלכה נדקר ברני למוות. דני מואשם ברצח במסגרת מזימה מתוחכמת שטוו ספנסר (עורך דין) וחבריו: שחקן מפורסם, אריסטוקרט מכור לסמים, וסוכן נדל"ן צעיר. דני נעצר ומורשע. לבסוף נגזר עליו עונש של 22 שנות מאסר בכלא בלמארש, בית הכלא בעל רמת האבטחה הגבוהה ביותר בדרום-מזרח לונדון, בריטניה. שם הוא פוגש את שני שותפיו לתא, אלברט קראן המכונה "אל הגדול" וסר ניקולס מונקריף. במקביל, מחוץ לכלא, בת' בהיריון עם בתם המשותפת.

ניקולס מלמד את דני בהדרגה לקרוא ולכתוב. עם הזמן חברותם מתחזקת, ודני מחליט להתלבש ולהיראות כמו ניקולס בתקווה שזה יסייע לו בערעור הקרוב שלו. דני מתחיל לאסוף ראיות לצורך הערעור, בעזרתו של עורך דין צעיר בשם אלכס רדמיין. עם זאת, כשהוא אינו מצליח להציג את הראיות החדשות, נדחה הערעור של דני, והוא נאלץ להמשיך לרצות את עונשו המלא בכלא בלמארש.

ניקולס נרצח בידי אסיר אחר, והרוצח מביים את מותו כך שייראה כהתאבדות. גופתו של ניקולס מזוהה בטעות על ידי הסוהרים כגופתו של דני, בשל הדמיון במידותיהם ובחזותם. בזכות התערבותו המהירה של "אל הגדול" ועצתו הנבונה, מצליח דני לברוח מהכלא כשהוא מתחזה לניקולס, שסיים לרצות את עונשו. מחוץ לכלא, דני ממשיך להעמיד פנים שהוא ניקולס. הוא מגלה שעליו לסדר את ענייני משפחתו של ניקולס לפני שיוכל לממש את מטרותיו – לטהר את שמו ולנקום באנשים שטמנו לו פח והפלילו אותו ברציחתו של ברני.

המשך הרומן מתאר את תלאותיו של דני כניקולס (ניק) ואת מאמציו לארגן נקמה מתוחכמת באחראים לכליאתו לשווא. כמו כן תלויה ועומדת שאלת הקשר עם בת': מחד, אין הוא יכול לגשת אליה שכן הכול סבורים כי הוא ניקולס; מאידך, הוא נמשך לסייע לה ככל יכולתו ומתקשה להתבונן מהצד בתלאותיה.

## קישורים חיצוניים
אתר האינטרנט של ג'פרי ארצ'ר.
* 
קטגוריה:ספרות אנגלית
דניאל ג'ואט

**דניאל טרבוקס ג'ואט** (באנגלית: **Daniel Tarbox Jewett**; 14 בספטמבר 1807 – 7 באוקטובר 1906) היה חבר הסנאט של ארצות הברית מטעם מיזורי בשנים 1870–1871.

## ביוגרפיה
ג'ואט נולד ב-14 בספטמבר 1807 בפיטסטון, מיין, שהייתה אז חלק ממסצ'וסטס. הוא השלים לימודי הכנה, למד בקולג' קולבי, וב-1830 השלים את לימודיו בקולג' קולומביה בניו יורק ובבית הספר למשפטים באוניברסיטת הרווארד. הוא התקבל ללשכת עורכי הדין והחל לעסוק בכך בבאנגור, מיין. מ-1834 עד 1837 כיהן כיועץ המשפטי העירוני. מ-1850 עד 1853 עסק עם אחיו בהפעלת קו סירות קיטור על נהר צ'אגרס, מצר פנמה. לאחר מכן עבר לקליפורניה ועסק בכריית זהב במשך שנתיים, ולאחר מכן חזר לבאנגור ועסק בעריכת דין.

ב-1857 עבר לסנט לואיס שבמיזורי והמשיך לעבוד בעריכת דין. בשנת 1866 נבחר כחבר בבית הנבחרים של מיזורי. כאיש המפלגה הרפובליקנית מונה ג'ואט לחבר הסנאט של ארצות הברית כדי למלא את המושב שהתפנה כתוצאה מהתפטרותו של צ'ארלס דרייק וכיהן מ-19 בדצמבר 1870 ועד 20 בינואר 1871, אז נבחר מחליף. הוא סירב להיות מועמד לבחירה מחדש למושב זה זה וחזר לעסוק במשפטים.

ג'ווט מת בסנט לואיס שבמיזורי ב-7 באוקטובר 1906, ונקבר בבית הקברות בלפונטיין.

## קישורים חיצוניים

* 
* 

קטגוריה:אמריקאים ילידי מיין
קטגוריה:בוגרי בית הספר למשפטים באוניברסיטת הרווארד
קטגוריה:אנשי עסקים אמריקאים
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1807
קטגוריה:אמריקאים שנפטרו ב-1906
בית הכנסת כמאל (יזד)

**בית הכנסת כמאל** (בפרסית: **کنیسه کمال**) הוא בית כנסת שנוסד בתקופה האימפריה הספווית והוא ממוקם ברחוב האימאם, סמטת משרוטה בעיר יזד, איראן.

בית הכנסת כמאל היה בית הכנסת הגדול והמרכזי של קהילת יזד. הוא היה מחולק לשניים, מקום פתוח לקיץ ומקום סגור לימות החורף. היו בו מקווה, תנור למצות ושירותי דת נוספים. הוא נקרא "בית כנסת כמאל" על שם יהודי עשיר ופעיל בחיי הקהילה.

המבנה נרשם ב-29 בספטמבר 2002 כאחת , מספר רישום 6333.

## הערות שוליים

כמאל (יזד)
קטגוריה:פרובינציית יזד
מוג'תבא אמאני

**מוג'תבא אמאני** (בפרסית: **مجتبی امانی**, בתעתיק מדויק: **מג'תבא אמאני**; נולד ב-21 במרץ 1963) הוא דיפלומט איראני המשרת כשגריר איראן בלבנון.
## השכלה וקריירה דיפלומטית
הוא בעל תואר שני ביחסים בין-לאומיים מאוניברסיטת טהראן, ודוקטורט במדעי המדינה מאוניברסיטת אזאד האסלאמית.

הוא שירת במשרד החוץ האיראני בתפקידים הבאים: מומחה במחלקת המזרח התיכון וצפון אפריקה, סגן הנציג האיראני בקהיר.

בשנת 2008 הוא מונה לראש משרד הנציגות האיראני בקהיר, ושירת בתפקיד זה בעת המהפכות שהיו במצרים בתקופת האביב הערבי.

## שגריר איראן בלבנון
ב-10 ביולי 2022 מונה לשגריר איראן בלבנון. במהלך שירותו בלבנון הוא נפגש עם מנהיג ארגון חזבאללה חסן נסראללה.

ב-17 בספטמבר 2024 הוא נפצע, יחד עם שניים משומרי ראשו, בהתפוצצות זימוניות חזבאללה. הוא פונה לטיפול רפואי בבית חולים בביירות, ואחר כך הוחזר לאיראן לטיפול רפואי. מאוחר יותר פורסם כי בעקבות הפגיעה הוא איבד אחת מעיניו, ונפגע בעינו השנייה, בפיו ובידו.

בעקבות פציעתו התרבו הדיווחים על כך שלמעשה הוא איש משמרות המהפכה, זאת בעיקר בהסתמך על כך שרוב הנפגעים היו אנשי חזבאללה.

ב-12 בנובמבר אותה שנה דיווחה סוכנות הידיעות תסנים שאמאני "צפוי לשוב בקרוב" ללבנון.

באפריל 2025 אמאני הביע בציוץ בטוויטר התנגדות לדרישתה של ממשלת לבנון לפירוק ארגון חזבאללה מנשקו במסגרת דרישתה לבלעדיות על החזקת הנשק. בעקבות כך הוא זומן לשיחת הבהרה על ידי שר החוץ של לבנון יוסף ראג'י  בשל "התערבות בענייניה הפנימיים של לבנון". ב 24 במרץ 2026 דווח על כך שלבנון מגרשת אותו 

## חיים אישיים
אמאני נשוי לנרג'ס גאדיריאן (החל מאוגוסט 2024 היא מפיצה בלבנון תעמולה איראנית), ואב לשני ילדים.

## קישורים חיצוניים
* 

## הערות שוליים

קטגוריה:שגרירי איראן
קטגוריה:שגרירים בלבנון
קטגוריה:אנשי משמרות המהפכה האסלאמית
קטגוריה:לבנונים שנולדו ב-1963
רוברט וילסון (פוליטיקאי)

**רוברט וילסון** (באנגלית: **Robert Wilson**; נובמבר 1803 – 10 במאי 1870) היה פוליטיקאי אמריקאי שכיהן כחבר הסנאט של ארצות הברית מטעם מדינת מיזורי.

## ביוגרפיה
וילסון נולד בנובמבר 1803 ליד סטאונטון שבווירג'יניה, ובשנת 1820 עבר למחוז הווארד, מיזורי ולימד בבית ספר. בשנת 1825 מונה לשופט צוואות של מחוז הווארד ולאחר מכן כיהן כפקיד בתי המשפט המחוזיים מ-1829 עד 1840. בשנת 1837 מונה לבריגדיר גנרל של כוחות המדינה ושירת במהלך מה שנקרא מלחמת המורמונים. הוא למד משפטים, התקבל ללשכת עורכי הדין והחל לעסוק במקצוע ב-1840. וילסון עבר להאנטסוויל, מיזורי וב-1844 נבחר לחבר בבית הנבחרים של מיזורי. ב-1852 עבר למחוז אנדרו, מיזורי וב-1854 כיהן כחבר הסנאט של מיזורי.

ב-1861, וילסון היה נציג האיחוד לוועידת החוקה של מיזורי (1861–1863) שנקראה לקבוע את היחס לגבי הפרישה ב-1861 ונבחר לסגן נשיא הוועידה, ולאחר מכן פעל כנשיא הוועידה. הוא מונה כיוניוניסט לחבר הסנאט של ארצות הברית כדי למלא את המושב שהתפנה עקב הדחתו של וולדו ג'ונסון וכיהן מ-17 בינואר 1862 עד 13 בנובמבר 1863, אז נבחר מחליף. הוא עסק בחקלאות וב-10 במאי 1870 מת במרשל שבמיזורי ונקבר בבית הקברות הר מורה בסנט ג'וזף שבמיזורי.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:עורכי דין אמריקאים במאה ה-19
קטגוריה:גנרלים בצבא ארצות הברית
קטגוריה:חברי הסנאט של ארצות הברית ממיזורי
קטגוריה:שופטי בתי המשפט של מדינת מיזורי
קטגוריה:אמריקאים שנולדו ב-1803
קטגוריה:אמריקאים שנפטרו ב-1870
ויליאם ג'ואל סטון

**ויליאם ג'ואל סטון** (באנגלית: **William Joel Stone**; 7 במאי 1848 – 14 באפריל 1918) היה פוליטיקאי דמוקרטי ממיזורי שייצג את מדינתו בבית הנבחרים של ארצות הברית מ-1885 עד 1891, ובסנאט של ארצות הברית מ-1903 ועד מותו. הוא גם כיהן כמושל מיזורי ה-28 מ-1893 עד 1897.

## ביוגרפיה
סטון נולד ליד העיר ריצ'מונד שבמחוז מדיסון, קנטקי, ב־7 במאי 1848. בילדותו למד בבתי הספר הציבוריים של ריצ'מונד, וב־1867 השלים את לימודיו באוניברסיטת מיזורי שבקולומביה, שם החל ללמוד משפטים. הוא התקבל ללשכת עורכי הדין ב־1869 והחל לעסוק בעריכת דין בעיר בדפורד שבאינדיאנה. בהמשך חזר לקולומביה ושימש כיועץ המשפטי של העיר בשנת 1870. באותה שנה עבר לנוואדה, מיזורי, שם המשיך לעסוק במשפטים. בין השנים 1873–1874 כיהן כתובע המחוזי של מחוז ורנון, וב־1876 היה אלקטור נשיאותי מטעם המפלגה הדמוקרטית.

ב־1884 נבחר לבית הנבחרים של ארצות הברית וכיהן בו עד 1891, אז בחר שלא להתמודד מחדש. במהלך כהונתו שימש כיו"ר ועדת התביעות ממלחמות (War Claims). בין 1893–1897 כיהן כמושל מיזורי ועבר להתגורר בג'פרסון סיטי. החל מ־1896 כיהן כחבר בוועדה הלאומית הדמוקרטית, תפקיד שבו החזיק עד 1904, ובין השנים 1900–1904 שימש כסגן יו"ר הוועדה. לאחר סיום כהונתו כמושל עבר לסנט לואיס, שם המשיך לעסוק בעריכת דין, אך ב־1903 שב לג'פרסון סיטי. בבחירות 1902 נבחר לסנאט, וב־1908 נבחר מחדש וכיהן עד מותו.

בסנאט היה חבר בוועדת יחסי החוץ, ועמד בראשה מ־1913 ועד מותו. בתפקיד זה היה מעורב במחלוקות עם ממשל וילסון בנוגע למדיניות ארצות הברית כלפי אירופה ערב כניסתה למלחמת העולם הראשונה. ב־4 באפריל 1917 היה אחד משישה סנאטורים בלבד שהצביעו נגד הכרזת המלחמה של ארצות הברית על גרמניה (החמישה האחרים היו אסלה גרונה, רפובליקני מדקוטה הצפונית, רוברט לה פולט, רפובליקני מוויסקונסין, הארי ליין, דמוקרטי מאורגון, ג'ורג' נוריס, רפובליקני מנברסקה, וג'יימס ורדמן, דמוקרטי ממיסיסיפי). לצד זאת, תמך ברכישת איי הבתולה על ידי ארצות הברית. בנוסף שימש בזמנים שונים כיו"ר ועדת המתקנים הנוספים לספרייה, ועדת התביעות מתקופת המהפכה, ועדת החברות שנוסדו במחוז קולומביה, וועדת ענייני אינדיאנים.

סטון נפטר בוושינגטון די. סי. ב־14 באפריל 1918, ונקבר בעיר נוואדה, מיזורי. עד הבחירות של 1918 הוחלף על ידי קסנופון וילפלי, שמונה זמנית למושבו. חלק מניירותיו האישיים והציבוריים שמורים כיום בחברה ההיסטורית של מיזורי ופתוחים לעיון חוקרים.

בנו, קימברו סטון (1875–1958), כיהן כשופט בערכאת הערעורים הפדרלית – בית המשפט הפדרלי השמיני לערעורים של ארצות הברית.

## קישורים חיצוניים

* 
* 

## הערות שוליים

קטגוריה:אמריקאים ילידי קנטקי
קטגוריה:יושבי ראש ועדת החוץ של הסנאט של ארצות הברית
קטגוריה:בוגרי בית הספר למשפטים באוניברסיטת מיזורי
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מושלי מיזורי
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1848
קטגוריה:אמריקאים שנפטרו ב-1918
I Had a Name

***I Had a Name*** הוא אלבום הבכורה של המוזיקאי האמריקאי אריק בס. האלבום יצא לאור ב-28 בפברואר 2025.

## כתיבת האלבום
בס סיפר שהרעיון לאלבום עלה לו בחדר מלון במילאנו, במסגרת סיבוב הופעות שערכה שיינדאון לרגל צאת האלבום *[[Attention Attention]]*. לדבריו, מרגע שהרעיון עלה, הוא ישב וכתב במשך שעתיים רצופות מה שהפך בדיעבד לתקציר לרקע של הסיפור שהוא מספר באלבום. בס סיפר שכשכתב את המוזיקה לשירים, דמיין את הדמויות שהגה. הוא ציין שהאלבום לא מספר את הסיפור כולו בסדר כרונולוגי, אלא רגעים וקטעים מתוכו.

בס ציין שלאחר כתיבת האלבום הבין שמלבד העובדה שהאלבום בוחן את החברה האמיתית בהווה באמצעות סיפור דיסטופי, מדובר באלבום אוטוביוגרפי שכתב על עצמו, בהתייחס למלחמתו בדיכאון. לדבריו לא מדובר בקו המוביל של הסיפור באלבום, שהוא "אודיסאה אפית" כהגדרתו, והוא לא מעוניין שנושא ההתמודדות הנפשית יאפיל על סיפור האלבום.

## הקלטה
בס הוא המוזיקאי היחיד שמופיע באלבום. הוא מנגן בכל הכלים, וביצע גם את כל תהליך ההפקה של האלבום.

## הפצה
ב-13 בנובמבר 2024 יצא הסינגל המוביל מתוך האלבום, "Mind Control". חודש לאחר מכן, ב-13 בדצמבר, יצא הסינגל השני, "Azalia". 

## רצועות
כל השירים נכתבו והולחנו על ידי אריק בס.

## קישורים חיצוניים

## הערות שוליים

קטגוריה:אלבומי בכורה מ-2025
קטגוריה:אלבומי קונספט
קטגוריה:אלבומים באנגלית
קטגוריה:לקות נפשית באמנות
ארץ זבת חלב ודבש (שיר)

"**ארץ זבת חלב ודבש**" הוא שיר עם וריקוד עם ישראלי ידוע המבוסס על פסוק מספר דברים. השיר והריקוד פופולריים בלחנו של אליהו גמליאל שהיה מוזיקאי, מורה למוזיקה, כוריאוגרף ומרקיד ריקוד עם ישראלי.

## רקע
השיר זכה לשני לחנים שנכתבו בידי שני יוצרים שזהותם ידועה. הראשון, הנפוץ מבין השניים, הוא של המלחין אליהו גמליאל (2013-1926), אשר כתב אותו בשנת 1952 כתרגיל בהלחנה לשני קולות (קאנון) כסטודנט במדרשה למורים למוזיקה בתל אביב.
גמליאל אף יצר ולימד את ריקוד-העם עבור השיר.

גמליאל מספר: "שכבר למדתי במידרשה למחנכים למוזיקה בת"א, אמר לי מתתיהו (שלם. י.מ) שהוא זקוק לשירים לאיזה מחזה תנ"כי על המרגלים. נסגרתי באולם המוזיקה בקיבוץ (רמת יוחנן. י.מ) והתחלתי רוקד, שר, צועק בקולי קולות, רואה בעיני רוחי כל מיני דמויות תנ"כיות- את המרגלים החוזרים עם אשכול ענבים, את העם הרוקד באקסטאזה. הבאתי את זה באותו שבוע כתרגיל בשני קולות (נמוך וגבוה) לשיעור הריתמיקה אצל קטה יעקב, ומשני הקולות האלה נולדה המנגינה האחת של 'ארץ זבת חלב', כאשר חלק אחד של השיר הוא גבוה והשני נמוך...".

את הלחן השני כתב המלחין עמנואל עמירן-פוגצ'וב (1993-1909), שהלחין שירי זמר רבים.
שני לחני השיר "ארץ זבת חלב ודבש" שעולה מהם ניחוח מוזיקלי ארץ-ישראלי, נפוצו ברבים ואף שולבו בין שירי-הזמר המקובלים כריקודים בחוגים שונים לריקודי-עם.

## ביצועים
בין המבצעים בלחן עמירן: מרים אביגל, נתניה דברת, אסנת פז, נגה אשד 
בין המבצעים בלחן גמליאל: גאולה גיל, שושנה דמארי, יפה ירקוני, גאולה זוהר, מרים בן-עזרא, ג'נה ביאליק, אילקה ואביבה רווה, מריון רונג (זמרת פינית), תיאודור ביקל, מרים אביגל, רן אלירן ואתל רעים, נינה ופרדריק (צמד דֶנִי), שמשון בר נוי, נינה סימון. ובנוסף גם בסרט חלב ודבש (סרט), ביצעו את השיר: שרון צור, יוסף כרמון, גאולה נוני, נועה כץ ואלון שמש.

## קישורים חיצוניים
* , באתר הספרייה הלאומית
* 
* ארץ זבת חלב ודבש, באתר זמרשת
* 
* 
* 

## הערות שוליים

קטגוריה:שירי מרים אביגל
קטגוריה:שירי אסנת פז
קטגוריה:שירי גאולה גיל
קטגוריה:שירי שושנה דמארי
קטגוריה:שירי יפה ירקוני
קטגוריה:שירי רן אלירן
קטגוריה:שירי שמשון בר-נוי
קטגוריה:שירים בעברית
קטגוריה:שירים שהולחנו על ידי עמנואל עמירן
קטגוריה:שירים קאנוניים בעברית
קטגוריה:שירי שבועות
קטגוריה:שירים המבוססים על התנ"ך
היברו (הוצאת ספרים)

חברת הספרים "**היברו**" (בתרגום לעברית: "עברית"; באנגלית: **Hebrew Publishing Company**) הייתה הוצאה לאור יהודית-אמריקאית, שפעלה בניו יורק. החברה פרסמה מגוון סידורים בעברית וכתבים דתיים נוספים, לצד פרסומים רבים ביידיש. החברה נוסדה בראשית המאה ה-20 באיסט סייד של ניו יורק, ובמשך למעלה מארבעים שנה פעלה במבנה ששימש בעבר כמשכן "הבנק של ארצות הברית".

## סקירה כללית
החברה שהקדימה את חברת "היברו" נוסדה בשנת 1883 בשם "רוזנבאום וורבלובסקי". החברה עצמה נוסדה בשנת 1901 על ידי יוסף ורבלובסקי ובנו דוד ורבלובסקי. בנוסף, החברה ניהלה חנות ספרים.

בשנת 1980 נרכשה החברה על ידי צ'ארלס ליבר (1921–2016). ליבר היה חניכו של המו"ל אלפרד קנופף והיה בכיר בהוצאת רנדום האוס.

## בתרבות הפופולרית
"היברו פבלישינג קומפני" הוא רומן מאת הסופר הישראלי מתן חרמוני. עלילת הרומן עוקבת אחר מרדכי שוסטר, מהגר יהודי באמריקה, שתיאור חייו מעלה תמונה רחבה של הקשיים החברתיים והכלכליים של המהגרים היהודים בארצות הברית בראשית המאה ה-20.

## ראו גם
* ארטסקרול
* קה"ת

## הערות שוליים

קטגוריה:הוצאות ספרים יהודיות
קטגוריה:יהדות ארצות הברית: תרבות
קטגוריה:יהדות ניו יורק: היסטוריה
Don't Stop (שיר של פליטווד מק)

"**Don't Stop**" (בעברית: "**אל תפסיק**") הוא שיר של להקת הרוק הבריטית-אמריקאית פליטווד מק, שנכתב על ידי כריסטין מקווי. הוא יצא לאור כסינגל מתוך האלבום *[[Rumours|Rumors]]* של הלהקה משנת 1977.

"Don't Stop" יצא כסינגל השני מתוך *Rumours* בממלכה המאוחדת באפריל 1977, והגיע בשיא למקום ה-32, ובארצות הברית הוא יצא כסינגל השלישי מהאלבום ביוני של אותה שנה, והגיע בשיא למקום ה-3 במצעד בילבורד הוט 100.

## רקע
"Don't Stop" הוא שיר פופ רוק. המילים משקפות את רגשותיה של כריסטין מקווי לאחר גירושיה מג'ון מקווי, חבר נוסף בלהקה, לאחר שמונה שנות נישואים. ג'ון מקווי סיפר כי לא היה מודע לכך שהמילים מדברות עליו, ונדהם מכך שהוא מנגן את השיר הזה שנים רבות ולא הבין זאת.

השיר הוקלט לראשונה בתחילת 1976 עם כלים שונים מאלו ששימשו בסוף, ושמו היה "Yesterday's Gone". כריסטין מקווי שינתה את השם לאחר שביקשה מלינדזי בקינגהאם לשיר איתה את השיר כדואט.

## קבלה
מגזין קאש בוקס שיבח את מיק פליטווד וג'ון מקווי על המקצב של השיר. הדריגאן ו-Paste דירגו את השיר במקום ה-4 וה-25, בהתאמה, ברשימת 30 השירים הגדולים ביותר של פליטווד מק. 

## שימוש בפוליטיקה
השיר היה "נעימת הנושא" של הקמפיין הנשיאותי של ביל קלינטון ב-1992, והושמע בוועדה הדמוקרטית הלאומית באותה שנה. עם זכייתו בבחירות, קלינטון שכנע את הלהקה, שבאותה עת הייתה מפורקת, להופיע בנשף ההשבעה שלו ב-1993. לאחר ההופעה ב-1993, האלבום *[[Greatest Hits (אלבום של פליטווד מק)|Greatest Hits]]* קפץ ממקום 30 למקום 11 במצעד האלבומים, והלהקה למעשה התאחדה.

בוועדה הדמוקרטית הלאומית ב-2000, קלינטון סיים את נאומו במילים "And don't stop thinking about tomorrow!", ומיד לאחר מכן החלה הלהקה לשיר את השיר.  השיר הושמע גם עבור הופעותיו של קלינטון בוועדות הדמוקרטיות של 2004, 2008, 2012, 2016 ו-2024.  

בנוסף, השיר הושמע בוועידות המפלגה השמרנית במהלך כהונתו של דייוויד קמרון כמנהיג המפלגה. 

## מבצעים
* כריסטין מקווי – פסנתר, אורגן, שירה
* מיק פליטווד – תופים
* ג'ון מקווי – גיטרה בס
* לינדזי בקינגהאם – גיטרות חשמליות, שירה
* סטיבי ניקס – תוף מרים, שירת רקע

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1976
קטגוריה:סינגלים מ-1977
קטגוריה:שירי פליטווד מק
קטגוריה:שירים באנגלית
קטגוריה:ביל קלינטון
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
האב דאולינג חוקר

**האב דאולינג חוקר** (באנגלית: **Father Dowling Mysteries**) היא סדרת טלוויזיה אמריקאית ששודרה במקור בין ה-20 בינואר 1989 עד 2 במאי 1991. העונה הראשונה של הסדרה שודרה במקור ברשת NBC בעוד שהעונה השנייה והעונה השלישית של הסדרה שודרו ברשת ABC.

בישראל הסדרה שודרה בשנות ה-90 בערוץ הראשון.

## תקציר העלילה
עלילת הסדרה מתמקדת בכומר הקתולי האב פרנק דאולינג, אשר מסייע בכל פרק לפתור תעלומות שונות ברחבי העיר שיקגו בסיוע הנזירה הצעירה האחות סטפני "סטיב" אוסקובסקי.

## צוות השחקנים
250px|ממוזער|האב דאולינג (טום בוסלי) והאחות סטיב (טרייסי נלסון)
* טום בוסלי בתפקיד האב פרנק דאולינג
* טרייסי נלסון בתפקיד האחות סטפני "סטיב" אוסקוסקי
* ג'יימס סטיבנס בתפקיד האב פיליפ פרסטוויק (בתפקיד אורח בעונה הראשונה ובתפקיד ראשי בעונות 2 ו-3)
* מרי וויקס בתפקיד מארי מורקין - עוזרת הבית של האב דאולינג אשר לעיתים מסייעת לאב דאולינג לפתור תעלומות שונות.

בסדרה השתתפו גם שחקנים בולטים רבים בתפקידי אורח בהם סטיבן קאלפ, פינולה פלנגן, קורט פולר, גרנט הסלוב, לורי הולדן, סטנלי קאמל, אנדריאס קטסולאס, יפת קוטו, דיאן לאד, אנתוני לפאליה, קולם מיני, לזלי נילסן, אית'ן פיליפס, ג'ון סלאטרי, ברנדה סטרונג, ודייוויד וורנר.

## הפקה
הפקת הסדרה החלה בשנת 1989 בעקבות ההצלחה של סרט הטלוויזיה "Fatal Confession" ברשת NBC ב-1987, אשר שימש בפועל כפרק הפיילוט לסדרה. לאחר העונה הראשונה רשת ABC המשיכה לפתח את שתי העונות הנוספות של הסדרה בשנים 1990 ו-1991. הסדרה פותחה על ידי דין הארגרוב אשר פיתח בעבר סדרות בלשיות בולטות כמו "פרי מייסון" ו"מאטלוק".

## מדיה ביתית

## קישורים חיצוניים

קטגוריה:ABC: תוכניות וסדרות
קטגוריה:NBC: סדרות טלוויזיה
קטגוריה:סדרות טלוויזיה אמריקאיות שירדו משידור ועלו שוב
קטגוריה:תוכניות טלוויזיה שמתרחשות בשיקגו
קטגוריה:אולפני CBS: תוכניות וסדרות
קטגוריה:הערוץ הראשון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1987
הישיבה התיכונית החרדית (ספר)

"**הישיבה התיכונית החרדית**" הוא ספר עיון העוסק במוסד הישיבה התיכונית הקיים במגזר החרדי, תוך בחינה מקיפה ומעמיקה של ההיסטוריה והאידאולוגיה מתוכן נוצרה והאתגרים וההתנגדות מולם היא מתמודדת, במקביל להשוואה למוסד המקביל בחברה החרדית: ישיבה קטנה.

הספר יצא לאור על ידי הרב ד"ר בניהו טבילה בשנת 2023, בהוצאת רסלינג. חברי הוועדה האקדמית של הספר הם: פרופסור רבקה פלדחי, פרופסור אליעזר גרינשטיין וד"ר יותם חותם.

## תוכן הספר
הספר מחולק לשלושה חלקים. החלק הראשון מנתח את ההתפתחות ההיסטורית של הישיבות החרדיות בכלל והישיבות התיכוניות החרדיות בפרט, לצד סקירה מקיפה של התיאוריות והאידאולוגיות העומדות בבסיסן.

החלק השני בוחן ומתאר בהרחבה את מאפייני הישיבה התיכונית החרדית במדינת ישראל ואת האתגרים וההתנגדות מולם היא מתמודדת, לצד השוואה מקיפה למוסד החרדי המקביל בישראל: ישיבה קטנה. בד בבד, בוחן הספר את ההבדלים בין "חרדיות ליטאית" לעומת "חרדיות ספרדית" ואת יישומם ביחס לחינוך הישיבתי-תיכוני.

החלק השלישי סוקר ומנתח את היחס, בעבר ובהווה, למוסד הישיבה התיכונית בהגות החרדית. הניתוח של ההתייחסויות הישירות והעקיפות לצד פילוסופיות החינוך העומדות בבסיסן, מראה כי לצד התנגדות נחרצת המוכרת יותר בשיח הציבורי (גם הפנים-חרדי) קיימים קולות משמעותיים התומכים במוסד. יתר על כן, הניתוח מראה כי עיון בנימוקיהם של חלק מהמתנגדים בעבר מראה כי הסיבות להתנגדותם אינם קיימות עוד.

## קישורים חיצוניים
*הספר באתר "כותר".
:**ביקורות**:
* 
* מעיין דוד סקירת הספר בכתב העת "**[[המקום (כתב עת)|המקום]]",** אב תשפ"ג
:**ראיונות**:
* 
* 
* אלי ביתאן, ריאיון עם המחבר בערוץ הרדיו **[[קול חי]]** 11 ביולי 2023
* חיים פריד, ריאיון עם המחבר, "**המקום"** גיליון 12 - אדר א' תשפ"ב, עמ' 26-31.

קטגוריה:ספרי עיון
קטגוריה:ספרי הוצאת רסלינג
קטגוריה:חינוך חרדי
קטגוריה:ישיבות תיכוניות חרדיות
צ'ארלס דרייק

**צ'ארלס דניאל דרייק** (באנגלית: **Charles Daniel Drake**; 11 באפריל 1811 – 1 באפריל 1892) היה חבר הסנאט של ארצות הברית מטעם מדינת מיזורי ונשיא בית המשפט הפדרלי לתביעות.

## תחילת דרכו
דרייק נולד ב-11 באפריל 1811 בסינסינטי שבאוהיו, ובשנים 1823 ו-1824 למד בסנט ג'וזף קולג' בבארדסטאון, קנטקי, ובשנים 1824 עד 1825 למד באקדמיה הצבאית של פרטרידג' במידלטאון שבקונטיקט. בשנים 1827 עד 1830 היה פרח קצונה בצי ארצות הברית. הוא למד משפטים אצל בנג'מין דרייק בסינסינטי, ולאחר מכן נכנס למשרד עורכי דין פרטי בסינסינטי, שם עבד מ-1833 עד 1834. הוא המשיך בעריכת דין פרטית בסנט לואיס שבמיזורי מ-1834 עד 1847, ולאחר מכן חזר לסינסינטי מ-1847 עד 1849. בשנת 1849 כיהן כגזבר מועצת הנציגויות הזרות של הכנסייה הפרסביטריאנית. הוא חידש את עריכת הדין הפרטית בסנט לואיס מ-1850 עד 1867. בשנים 1859–1860 כיהן כחבר בבית הנבחרים של מיזורי. כמו כן, בשנת 1865 כיהן כציר וסגן נשיא הוועידה החוקתית של מיזורי.

## מנהיג הרפובליקנים הרדיקלים
במהלך מלחמת האזרחים האמריקנית הפך דרייק ליריב עיקש של העבדות, ומנהיג בולט של הרפובליקנים הרדיקלים. בין 1861 ל־1863 הציע, ללא הצלחה, שחרור מיידי של עבדים ללא פיצוי. הוא הובס על ידי הרפובליקנים השמרנים בראשות המושל המילטון רוואן גמבל, שקיבלו גיבוי מלינקולן.

עד 1863 דרייק כבר ארגן את סיעתו הרדיקלית, קרא לשחרור מיידי, לחוקה חדשה ולמערכת של שלילת זכויות לכל מי שתמך בקונפדרציה במיזורי. הוא שימש כסגן נשיא בוועידת החוקה המדינתית של 1865 והצטיין כמנהיג הפעיל ביותר. המנהיג הגרמני־אמריקני קארל שורץ אמר עליו: "בפוליטיקה הוא היה בלתי מתפשר... רוב חברי מפלגתו, במיוחד במחוזות הכפריים, חששו ממנו מאוד."

החוקה החדשה אומצה ונודעה כ"חוקת דרייק". הרדיקלים החזיקו בשליטה מוחלטת במדינה מ־1865 ועד 1871, כשדרייק בראשם. כדי לשמר את כוחם, דרייק והרפובליקנים הרדיקלים שללו זכויות הצבעה מכל גבר שתמך בקונפדרציה, אפילו בעקיפין. הם יצרו רשימת בדיקה בת 81 סעיפים. בית המשפט העליון של ארצות הברית ביטל את הטלת השבועה על כמרים, והנושא הפך למוקד מחלוקת פוליטית קשה ברחבי המדינה. הרפובליקנים ממוצא גרמני בפרט זעמו על כך. כדי להרחיב את בסיס התמיכה שלו, דאג דרייק להעניק זכות בחירה לכל הגברים השחורים במיזורי, אף על פי שחלק מהרפובליקנים הסתייגו מכך.

## כהונה בקונגרס
דרייק נבחר לסנאט של ארצות הברית מטעם המפלגה הרפובליקנית, וכיהן מ-4 במרץ 1867 עד 19 בדצמבר 1870, אז התפטר כדי לקבל מינוי שיפוטי פדרלי. הוא כיהן כיו"ר ועדת החינוך של הסנאט של ארצות הברית במהלך מושב הקונגרס ה-41.

### כהונה כשופט פדרלי
ב־12 בדצמבר 1870 מינה אותו הנשיא יוליסס ס. גרנט לנשיא בית המשפט לתביעות, במקום הנשיא הקודם ג'וזף קייסי. באותו יום אושר מינויו על ידי הסנאט והוא קיבל את כתב המינוי. כהונתו נמשכה עד 12 בדצמבר 1885, אז התפטר.

### בערוב ימיו ומותו
לאחר התפטרותו מבית המשפט, שב דרייק לעיסוקו כעורך דין בוושינגטון די. סי. בין 1885 ל־1892. הוא נפטר ב־1 באפריל 1892 בוושינגטון. גופתו נשרפה ואפרו נטמן בבית הקברות בלפונטיין בסנט לואיס.

## משפחתו
אביו של דרייק, דניאל דרייק (1785–1852), היה רופא וסופר אמריקאי. דודו, בנג'מין דרייק (1795–1841), היה היסטוריון, עורך וסופר אמריקאי.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:בוגרי אוניברסיטת נורוויץ'
קטגוריה:שופטי בתי המשפט של מדינת מיזורי
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1811
קטגוריה:אמריקאים שנפטרו ב-1892
תומאס צ'ילטון

**תומאס צ'ילטון** (באנגלית: **Thomas Chilton**; 30 ביולי 1798 – 15 באוגוסט 1854) היה פוליטיקאי אמריקאי, אשר ייצג פעמיים את מדינת קנטקי בבית הנבחרים של ארצות הברית בין 1827 ל-1835.

## ביוגרפיה
צ'ילטון נולד ב-30 ביולי 1798 ליד לנקסטר, מחוז גארארד, קנטקי, ולמד בבתי הספר הציבוריים בפריז, קנטקי. לאחר שלמד משפטים והתקבל ללשכת עורכי הדין, הוא החל לעסוק במקצוע החדש שלו באוינגסוויל. במקביל פתח בקריירה פוליטית. בשנת 1819 נבחר לבית הנבחרים של קנטקי. באותו זמן הוא העביר את מגוריו לאליזבתטאון.

לאחר מותו של חבר הקונגרס , נערכו בחירות משנה במחוז הקונגרס ה-11 של קנטקי, בו ניצח ג'ון קלהון. אולם בעקבות ערעור בטענה של אי סדרים, התקיימו בחירות חוזרות בהם ניצח צ'ילטון, שנכנס למושב שלו בבית הנבחרים של ארצות הברית ב-22 בדצמבר 1827. צ'ילטון נבחר מחדש בבחירות בנובמבר 1828. במהלך שהותו בוושינגטון התחבר עם דייווי קרוקט וביחד הם התאכזבו מהנשיא אנדרו ג'קסון ופרשו ממפלגתו, המפלגה הדמוקרטית, במרץ 1830. צ'ילטון לא הצליח להיבחר מחדש בבחירות של נובמבר 1830 וחזר לעסוק בעריכת דין. בשנת 1832 היה אלקטור בבחירות לנשיאות והצביע עבור הנרי קליי, שהפסיד לנשיא ג'קסון. בבחירות לקונגרס של 1832, נבחר צ'ילטון כמועמד המפלגה הלאומית הרפובליקנית מטעם מחוז הקונגרס השישי של קנטקי לבית הנבחרים של ארצות הברית, שם החליף את  ב-4 במרץ 1833. מאחר שהחליט לא להתמודד שוב ב-1834, הוא הצליח להשלים רק עוד תקופת חקיקה אחת בקונגרס עד ה-3 במרץ 1835. במהלך הכהונה הוא היה מעורב ביישום השנוי במחלוקת של חוק גירוש האינדיאנים, משבר הביטול עם מדינת קרוליינה הדרומית ומדיניות הבנקאות.

לאחר עזיבתו את הקונגרס, שב צ'ילטון לעבוד כעורך דין. הוא גם נעשה פעיל בתחום הכנסייה. הוא עבר לטלאדגה, אלבמה. במדינתו החדשה, הוא הוביל ועידה של הכנסייה הבפטיסטית שלו במונטגומרי ב-1841. בסופו של דבר ויתר על מקצוע עריכת הדין שלו לטובת פעילותו הדתית. מאז 1851 עבד ככומר ביוסטון ואחר כך במונטגומרי, טקסס. הוא נפטר שם ב-15 באוגוסט 1854 במהלך דרשה שנשא בפני קהילתו.

תומאס צ'ילטון מיוחס כמחבר שותף של הזיכרונות של חברו דייווי קרוקט. הוא היה סבו של הוראס צ'ילטון (1853–1932), שייצג את מדינת טקסס בסנאט של ארצות הברית פעמיים בין 1891 ל-1901. הוא גם היה חותנו של חבר הקונגרס פרנקלין ולש בודון (1817-1857) מאלבמה.

## קישורים חיצוניים
* 
* 

קטגוריה:אמריקאים ילידי קנטקי
קטגוריה:בוגרי אוניברסיטת סנט לואיס
קטגוריה:חברי בית הנבחרים של ארצות הברית מקנטקי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:אמריקאים שנולדו ב-1798
קטגוריה:אמריקאים שנפטרו ב-1854
הוראס צ'ילטון

**הוראס צ'ילטון** (באנגלית: **Horace Chilton**; 29 בדצמבר 1853 – 12 ביוני 1932) היה מדפיס, עורך דין וחבר הסנאט של ארצות הברית מטעם המפלגה הדמוקרטית מטקסס.

## ביוגרפיה
צ'ילטון - נכדו של תומאס צ'ילטון - נולד ב-29 בדצמבר 1853 ליד טיילר שבטקסס, ועד גיל 18 פרסם את העיתון התלת-שבועי "Tyler Sun". בגיל 19 הוא התקבל ללשכת עורכי הדין ושימש כעוזר התובע הכללי של טקסס בין 1881 ל-1883 וכציר בוועידות הדמוקרטיות הלאומיות של 1888 ו-1896.

צ'ילטון התחתן עם מרי וו. גרינאן ב-20 בפברואר 1877, ונולדו להם חמישה ילדים. היא מתה בשנת 1924.

צ'ילטון מונה כחבר הסנאט של ארצות הברית עם התפטרותו של ג'ון רייגן ב-1891, והיה יליד טקסס הראשון שכיהן בקונגרס של ארצות הברית. למרות שהובס בבחירות 1892 על המושב, נבחר שוב לסנאט ב-1894.

צ'ילטון החליט לא לנסות להיבחר מחדש ב-1901, וחזר לעסוק בעריכת דין בטיילר ומאוחר יותר בבומונט, טקסס, שם פעל בתיקים הקשורים לשדות נפט Spindletop. בשנת 1906 עבר לדאלאס, שם חי עד מותו.

הוא מת בביתו בדאלאס,  שבטקסס ב-12 ביוני 1932, ונקבר בבית הקברות אוקווד בטיילר.

## קישורים חיצוניים

* 
* 

קטגוריה:אמריקאים ילידי טקסס
קטגוריה:חברי הסנאט של ארצות הברית מטקסס
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1853
קטגוריה:אמריקאים שנפטרו ב-1932
פרנקלין ולש בודון

**פרנקלין ולש בודון** (באנגלית: **Franklin Welsh Bowdon**; 17 בפברואר 1817 – 8 ביוני 1857) היה בעל עבדים אמריקאי, פוליטיקאי וחבר קונגרס מאלבמה. הוא כיהן בבית הנבחרים של ארצות הברית מ-1846 עד 1851.

## ביוגרפיה
בודון נולד ב-17 בפברואר 1817 במחוז צ'סטר, קרוליינה הדרומית, והיה בנם של סמואל ושרה ולש בודון. הוא סיים את לימודיו באוניברסיטת אלבמה ב-1836, למד משפטים אצל דניאל א. ווטרוס במונטוואלו, התקבל ללשכת עורכי הדין והחל לעסוק בכך בטאלדגה, אלבמה כשותף של תומאס ו-ו. מ. פ. צ'ילטון, וטיגנאל וו. ג'ונס. הוא התחתן עם שרה א. צ'ילטון ב-15 במרץ 1840 בטלדגה, אלבמה. היא הייתה בתם של תומאס צ'ילטון ופרנסס צ'ילטון.

בודון כיהן כחבר בבית הנבחרים של אלבמה בשנים 1844 ו-1845. הוא נבחר כדמוקרט לקונגרס ה-29 של ארצות הברית כדי למלא את המשרה שהתפנתה על ידי מותו של פליקס ג. מקונל. הוא נבחר מחדש לקונגרס ה-30 של ארצות הברית ולקונגרס ה-31 של ארצות הברית. הוא היה יושב ראש הוועדה למבני ציבור ושטחים במהלך הקונגרס ה-31. הוא כיהן כחבר בית הנבחרים מ-7 בדצמבר 1846 עד 3 במרץ 1851. הוא לא עמד לבחירה מחדש ב-1850 ועבר להתגורר בהנדרסון, מחוז רוסק, טקסס ב-1852, שם חידש את עיסוקו בעריכת דין כשותפו של ג'ורג' וו. צ'ילטון.

בודון מת בהנדרסון, טקסס ב-8 ביוני 1857. הוא קבור בבית הקברות סיטי, הנדרסון, טקסס. העיירה בודון, ג'ורג'יה נקראה על שמו. הוא היה דודו של סידני ג'ונסטון בואי, שהיה חבר קונגרס באלבמה מ-1901 עד 1907.

## קישורים חיצוניים
* 
* 

קטגוריה:אמריקאים ילידי קרוליינה הדרומית
קטגוריה:בוגרי אוניברסיטת אלבמה
קטגוריה:חברי בית הנבחרים של ארצות הברית מאלבמה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1817
קטגוריה:אמריקאים שנפטרו ב-1857
ג'ון קלהון (1793–1852)

**ג'ון קלהון** (באנגלית: **John Calhoon**; 13 באפריל 1793 – 15 באוקטובר 1852) היה פוליטיקאי אמריקאי שכיהן כחבר בית הנבחרים של ארצות הברית מטעם קנטקי.

## ביוגרפיה
קלהון נולד במחוז הנרי, קנטקי ב-13 באפריל 1793. הוא למד משפטים, התקבל ללשכת עורכי הדין ועסק בעריכת דין.

קלהון היה חבר בבית הנבחרים של קנטקי בשנים 1820, 1821, 1829 ו-1830. הוא ניסה להיבחר לקונגרס ה-20 אולם לא הצליח. הוא קיבל את אישורי הבחירות כמועמד אדמס לקונגרס ה-20, שהתקיימו ב-5–7 בנובמבר 1827, כדי למלא את המשרה שהתפנתה בשל מותו של חבר בית הנבחרים ויליאם ס. יאנג, אך, כדי להימנע מתחרות, התפטר ויחד עם יריבו, תומאס צ'ילטון, עתר למושל קנטקי לבחירות חדשות. הוא שוב לא הצליח להיבחר בבחירות האלו.

קלהון נבחר כאנטי ג'קסוני לקונגרס ה-24 וכוויגי לקונגרס ה-25, וכיהן מ-4 במרץ 1835 עד 3 במרץ 1839 ולא הועמד לבחירה מחדש לקונגרס ה-26. לאחר שעזב את הקונגרס, הוא עבר לסנט לואיס, מיזורי ב-1839 וחזר לעסוק בעריכת דין. הוא חזר לקנטקי ומונה לשופט של המחוז השיפוטי הארבעה עשר בינואר 1842. הוא מת ב-15 באוקטובר 1852 בלואיוויל, קנטקי.

על שמו נקראה העיר קלהון, קנטקי, בירת מחוז מקלין.

## קישורים חיצוניים

* 
* 

קטגוריה:אמריקאים ילידי קנטקי
קטגוריה:חברי בית הנבחרים של ארצות הברית מקנטקי
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1793
קטגוריה:אמריקאים שנפטרו ב-1852
Children of the Grave

"**Children of the Grave**" הוא שיר של להקת הרוק הבריטית בלאק סאבת', מתוך אלבומם Master of Reality משנת 1971. מבחינה לירית השיר ממשיך עם אותם נושאים אנטי-מלחמתיים שהובאו על ידי "War Pigs" ו-"Electric Funeral" מ-Paranoid.

השיר הופיע במספר אלבומי אוסף והופעות של בלאק סאבת', כמו גם בוצע על ידי סולן הלהקה אוזי אוסבורן במהלך קריירת הסולו שלו.

## רשימת רצועות

## מורשת
"Children of the Grave" נחשב לאחד השירים הגדולים של בלאק סאבת'. בשנת 2020, Kerrang דירגו את השיר במקום השישי ברשימת 20 שירי בלאק סאבת' הגדולים שלהם, ובשנת 2021, Louder Sound דירגו את השיר במקום החמישי ברשימת 40 שירי בלאק סאבת' הגדולים שלהם. השיר שימש בסרט "ביוויס ובאטהד עושים את היקום" משנת 2022.

## גרסת וייט זומבי
הלהקה וייט זומבי ביצעה גרסת כיסוי לשיר "Children of the Grave" (עם מילים מעט שונות) עבור אלבום המחווה לבלאק סאבת' Nativity in Black. השיר יצא מאוחר יותר כסינגל שיווקי בשנת 1994. השיר לא נכנסה למצעדים, אך כן זכה להשמעות בתחנות רוק פעילות באמריקה.

### משתתפים
; וייט זומבי
* רוב זומבי - שירה
* ג'יי יואנגר - גיטרה
* סין יאסולט - גיטרה בס
* פיל בורשטאט - תופים

; הפקה
* בריאן קרלסטרום - הפקה
* וייט זומבי - הפקה
* בוב צ'יאפארדי - מפיק בפועל
* טרי דייט - מיקסינג

## קישורים חיצוניים

## הערות שוליים

קטגוריה:שירי בלאק סאבת'
קטגוריה:שירים באנגלית
קטגוריה:שירים נגד מלחמה